Комисија за спровођење поступка давања у закуп пословних просторија (у даљем тексту Комисија), на основу тачке 15. Решења Градског већа о расписивању Огласа за давање у закуп пословног простора путем јавног надметања број 361-233/24–V од 06.12.2024.године, члана 7. поглавља 1. Одлуке о давању пословног простора у закуп (”Службени лист града Крагујевца” бр. 38/15, 3/16, 34/16, 29/20 и 10/21) расписује:

**ОГЛАС**

**ЗА ДАВАЊЕ У ЗАКУП ПОСЛОВНОГ ПРОСТОРА**

**ПУТЕМ ЈАВНОГ НАДМЕТАЊА**

**1. Град Крагујевац оглашава јавно надметање за давање у закуп пословних просторија:**

|  |  |  |  |  |  |  |
| --- | --- | --- | --- | --- | --- | --- |
| **Р. бр.** | **Адреса** | **Ознака Пословног простора** | **Површина у м2** | **Зона** | **Почетна цена по м2** | **Износ депозита односно висина месечне закупнине по почетној лицитационој цени** |
| 1. | Првослава Стојановића број 10, број улаза 10Д,10З и 10Ж |  | 256 | 1A | 960,00 | 245.760,00 |
| 2. | Даничићева број 3 |  | 100 | 1А | 960,00 | 96.000,00 |
| 3. | Даничићева број 3 | Билетарница | 7 | 1А | 1.200,00 | 8.400,00 |
| 4. | Милоја Божовића број 76, Чумић, Дом културе | Подрумски део | 90 | 5Ц | 1,00 | 90,00 |
| 5. | Милоја Божовића број 76, Чумић, Дом културе | Пословно магацински простор | 70 | 5Ц | 1,00 | 70,00 |

**2**. Почетна цена за лицитацију је приказана у нето износу без ПДВ.

Лицитациони корак износи 100 динара по 1 м².

**3**. Пословни простори из тачке 1. дају се у закуп у виђеном стању на период до 5 (пет) година.

**4.** Пословни простори под редним бројем 1 и 2 почетнa лицитационa цене умањује се у складу са Одлуком о давању пословног простора у закуп (”Службени лист града Крагујевца” бр. 38/15, 3/16, 34/16, 29/20 и 10/21).

**5**. Пословни простори под редним бројем 1 за које није утврђена делатност, који се налазе у оквиру стамбено–пословне зграде у Крагујевцу, улици Првослава Стојановића број 10, састоје се од три посебна дела и лицитира се као целина.

**6.** Учесници јавног надметања могу бити сва правна лица и предузетници која су код надлежног органа регистрована за обављање пословне делатности која се може обављати у пословном простору који је предмет закупа.

**7.** У пословном простору може се обављати, административна, угоститељска, услужна и трговинска делатност, осим у пословном простору под редним бројем 2 који је предвиђен искључиво за угоститељску делатност уз испуњавање следећих услова и то:

- Закупац је дужан да у току трајањa представe привремено затвори кафић за госте док се представa не заврши.

- Закупац је дужан да обезбеди тишину у време трајања проба и других програма који се одржавају у сали Театра.

- Закупац је дужан да унапред обавештава Закуподавца о програмима које организује у закупљеном простору

- Закупац је дужан да музику коју пушта и програме које организују у закупљеном простору морају да буду у складу са реномеом Театра и не смеју да нарушавају његов углед.

- Закупац може да оплемени простор, али у случају да Театар организује изложбу, зидови морају да буду ослобођени.

- Тоалети у приземљу су заједнички, односно може да их користи публика која је на представи.

**8.** У поступку јавног надметања не могу учествовати бивши закупци који нису измирили своја дуговања према Граду по основу закупа (закупнина, трошкови коришћења пословног простора и др.), чланови Комисије за спровођење поступка давања у закуп пословних просторија (у даљем тексту: Комисија), њихови заменици, крвни сродници у правој линији без обзира на степен сродства, а у побочној линији закључно са другим степеном сродства.

**9.** Разгледање пословног простора обавиће се 17.12.2024.године и 18.12.2024.године од 09 часова до 14 часова уз предходну најаву. Сва заинтересована лица могу се јавити Градској управи за имовинске послове, урбанизам, изградњу и озакоњење, улица Војводе Радомира Путника број 4, бивша зграда суда, канцеларија број 2 или на број телефона 034/303-222.

**10.** Јавно надметање одржаће се 30.12.2024.године, са почетком у 12:00 часова за пословни простор под редним бројем 1; у 12:30 часова за пословни простор под редним бројем 2; у 13 часова за пословни простор под редним бројем 3; у 13: 30 часова за пословни простор под редним бројем 4; у 14 часова под редним бројем 5; у згради Управе града Крагујевца, улица Трг слободе број 3, први спрат , канцеларија број 105.

**11.** Учесници јавног надметања обавезни су да на рачун број: 840-1257804-16, позив на број 5 па у наставку ПИБ (правног лица или предузетника), назив рачуна: ”Други посебни депозити”, уплате на име депозита износ назначен у табели.

Уплаћени депозит неће бити враћан ако:

* подносилац пријаве одустане од поступка јавног надметања;

- једини учесник јавног надметања, не прихвати почетну висину закупнине;

- изабран понуђач, по позиву за закључење уговора, не потпише уговор.

Подносилац пријаве је дужан да потпише изјаву о губитку права на враћање депозита, у наведеним случајевима.

**12.** Понуђачи који учине најповољнију понуду, дужни су да на рачун број: 840-1257804-16, позив на брoj 5 па у наставку ПИБ (правног лица или предузетника), назив рачуна: “Други посебни депозити”, до момента закључивања уговора уплате “средства обезбеђења” у висини три месечне закупнине обрачунате по излицитираној цени закупа, с тим што би се средства уплаћена на име депозита урачунала као део средстава обезбеђења.

Учесници јавног надметања обавезни су да доставе рачун и назив банке на који се средства уплаћена на име депозита, односно средстава обезбеђења, могу вратити оним учесницима који не излицитирају пословни простор.

**13**. Средства обезбеђења која уплате понуђачи који су учинили најповољније понуде на јавном надметању односно који излицитирају пословни простор, остају на рачуну закуподавца до истека или престанка уговора о закупу, када се иста враћају закупцу.

**14.**Учесници јавног надметања обавезни су да поднесу пријаву за учешће на јавном надметању Комисији у писменом облику лично или поштом доставе на адресу Трг Војводе Радомира Путника број 4, најкасније 24 часa пре часа који је одређен за почетак јавног надметања.

**15.** Јавно надметање за закуп пословног простора спроводи Комисија.

Пословни простор даје се у закуп учеснику лицитације који понуди највишу цену закупнине.

**16.** По завршеном јавном надметању, Комисија јавно утврђује који је од учесника понудио највишу цену.

**17.** Комисија је обавезна да одмах по окончању поступка јавног надметања изради Одлуку о избору најповољнијег понуђача, уручи је учесницима јавног надметања и достави Градском већу.

**18.** Образац пријаве за учешће на јавном надметању сви заинтересовани могу преузети са званичног сајта Града и у Згради окружног начелства (бивша зграда суда), улица Трг Војводе Радомира Путника број 4, канцеларија број 2.

**19**. Непотпуне, неблаговремене и неисправне пријаве неће се узети у разматрање.

**20**. Ближе информације о јавном надметању могу се добити у Згради окружног начелства (бивша зграда суда), улица Трг Војводе Радомира Путника број 4, канцеларија број 2 или на број телефона 034/303-222.